Ateena
Ateenan kaupunkialueeseen kuuluvat varsinaisen Ateenan kaupungin ja kunnan lisäksi Keski-Ateenan, Pohjois-Ateenan, Etelä-Ateenan ja Länsi-Ateenan alueyksiköiden kunnat. Nämä neljä alueyksikköä muodostavat Suur-Ateenan alueen. Aiemmin alue muodosti Ateenan prefektuurin, joka lakkautettiin vuoden 2011 alussa. Alueen väkiluku on 2 640 701 (vuonna 2011).
Ateenan metro
Ateenan metro koostuu (2017) kolmesta linjasta, Linja 1, Linja 2 ja Linja 3. Metron varsinaisen osuuden pituus on noin 60,3 kilometriä ja siinä on 57 asemaa. Lisäksi metrojärjestelmään kuuluu 21 kilometriä pitkä yhteys Ateenan kansainväliselle lentoasemalle, mukaan lukien neljä metro-/paikallisjuna-asemaa, mikä tekee asemien kokonaismääräksi 61.